ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ` ՔԱՂԱՔԱՑՈՒ ՕՐՎԱ ԱՌԹԻՎ

Հայաստանի Հանրապետության սիրելի՛ քաղաքացիներ, շնորհավորում եմ բոլորիս՝ Հայաստանում այսօր նշվող Քաղաքացու օրվա առթիվ:

Այս տոնը հրաշալի առիթ է մեկ անգամ ևս ընդգծելու , որ Հայաստանի Հանրապետության քաղաքացին է իր երկրի ու համայնքի լիիրավ տերն ու ժողովրդավարական արժեքների կրողը:

Քաղաքացու առանցքային դերն ու նշանակությունը անգնահատելի է նաև համայնքի զարգացման ու առաջընթացի գործում և ոգևորիչ է, որ մեր համայնքի բնակիչներն էլ ակտիվ դերակատարություն ունեն համայնքի զարգացման ծրագրերի քննարկման և իրականացման հարցերում։

Ուստի բոլորս, օրվա խորհրդին համահունչ` սրտացավ ու հետևողական աշխատանքով նպաստենք մեր համայնքի ու երկրի զարգացմանն ու շենացմանը։

Մաղթում եմ մեր քաղաքացիներին խաղաղ երկինք և բարօրություն։

Շնորհավոր տոնդ, ՀՀ քաղաքացի։